**ELŐTERJESZTÉS**

**Szombathely Megyei Jogú Város Közgyűlése**

**Szellemi Örökség, Nemzetiségi és Térségi Kapcsolatok Szakmai Bizottsága 2025 június 18-i ülésére**

**Javaslat az Uniós** **helyi és regionális önkormányzati képviselők hálózatához csatlakozásra**

Az Uniós helyi és regionális önkormányzati képviselők hálózata nyitva áll minden olyan, szerte Európában helyi vagy regionális szinten választott képviselő előtt, aki vállalja, hogy tájékoztatja választókerületét arról, mit is tesz értük az EU, és ösztönzi a polgárokat, hogy vegyenek részt az európai projektben.

A képviselők kiemelt hozzáférést kapnak különféle célzott szolgáltatásokhoz és termékekhez, amelyeket felhasználhatnak a helyi szintű kommunikációhoz, a hálózatépítéshez, valamint a többi uniós helyi önkormányzati képviselővel való tudás- és tapasztalatcseréhez a hálózaton belül.

Az uniós országokban több mint 3000 taggal rendelkező hálózatot az Európai Bizottság és a Régiók Európai Bizottsága közösen működteti az „Európa építése helyi önkormányzati képviselőkkel” hálózatnak (EB) és a regionális és helyi önkormányzati képviselők hálózatának (RB) összeolvadása óta.

A csatlakozáshoz egy közös nyilatkozat kitöltése szükséges, amelyben a helyi önkormányzat vállalja, hogy biztosítja a folyamatosságot a hálózatban, szükség esetén új jelöltet javasol.

Javaslom, hogy – az eddigi képviselőkön, Bokányi Adrienn és Németh Ákos tanácsnokokon kívül - Kelemen Krisztián tanácsnok úr kerüljön kijelölésre a hálózatban történő részvételre.

Tájékoztatom a Tisztelt Bizottságot, hogy a nyilatkozat megtétele semmilyen pénzügyi kötelezettségvállalással nem jár.

Kérem a Tisztelt Bizottságot, az előterjesztést megtárgyalni és a határozati javaslatot támogatni szíveskedjen.

**Szombathely, 2025. június „ ”**

 **/: Dr. Nemény András :/**

**HATÁROZATI JAVASLAT**

**………/2025. (VI.18.) SZÖNT. számú határozat**

A Szellemi Örökség, Nemzetiségi és Térségi Kapcsolatok Szakmai Bizottsága megtárgyalta a „Javaslat az Uniós helyi és regionális önkormányzati képviselők hálózatához csatlakozásra” című előterjesztést és javasolja a Közgyűlésnek, hogy – az eddigi képviselőkön, Bokányi Adrienn és Németh Ákos tanácsnokokon kívül - Kelemen Krisztiánt, a bűnmegelőzéssel és a közrendvédelemmel, a társadalmi részvétel erősítésével összefüggő feladatokat felügyelő tanácsnokot jelölje ki tagként az Uniós helyi és regionális önkormányzati képviselők hálózatába.

**Felelős:** Dr. Danka Lajos, a bizottság elnöke

 (A végrehajtásért: Dr. Füzi Judit, a Polgármesteri Kabinet osztályvezetője)

**Határidő:** 2025. június 19.